Denticerus

Se Systematisk inndeling

Denticerus er en slekt av biller som tilhører den artsrike underfamilien Cerambycinae i familien trebukker (Cerambycidae).

Utseende 
Middelsstore, slanke, svarte trebukker med lyse tegninger. Artene kan minne noe om vepser. De er svarte med hvit- eller gulaktige tegninger. Antennene er spinkle, omtrent halvparten så lange som kroppen. Pronotum er ovalt, omtrent så langt som bredt. Dekkvingene er jevnbrede. Beina er lange og slanke.

Levevis 
Larvene utvikler seg i hard og tørr, død ved på greiner og stammer av løvtrær. De voksne billene besøker gjerne blomster.

Utbredelse 
Slekten er vidt utbredt i tropisk Afrika.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Clytini
 Slekten Denticerus Jordan, 1894
 Denticerus aureoapicalis Adlbauer & Dauber, 2002
 Denticerus muehlei Mourglia & Téocchi, 1994
 Denticerus rectefasciatus Dauber, 2010
 Denticerus reticulatus Jordan, 1894
 Denticerus rossii Mourglia & Téocchi, 1994
 Denticerus rousseti Mourglia & Téocchi, 1994

Kilder 

 Liste over slektene
 Katalog med utbredelsesdata
 Bilder av artene

Eksterne lenker 
 
 

Cerambycinae
Biller formelt beskrevet i 1894
Dyr formelt beskrevet av Karl Jordan